ddrg/super_eurlex huggingface dataset:
1.

á chur in iúl gur díol sásaimh dó an teachtaireacht EU Strategy on Combating Antisemitism and Fostering Jewish Life (2021-2030) [Straitéis an Aontais maidir leis an bhfrithsheimíteachas a chomhrac agus saol na nGiúdach a chothú (2021-2030)]; á chur in iúl go bhfuil sé ar aon fhocal leis an gCoimisiún Eorpach gur dúshlán casta é an comhrac i gcoinne an fhrithsheimíteachais, ós bagairt é ar luachanna bunúsacha na hEorpa. á thabhairt le fios, ach ról gníomhach a bheith aige ina leith, go bhféadfadh Coiste Eorpach na Réigiún cur le Straitéis AE an Choimisiúin Eorpaigh maidir leis an bhfrithsheimíteachas a chomhrac agus saol na nGiúdach a chothú (2021-2030) trína áirithiú go mbeidh na húdaráis áitiúla agus réigiúnacha rannpháirteach ina cur chun feidhme; den bharúil nach mór é a bheith d’aidhm choiteann ag na húdaráis áitiúla agus réigiúnacha go léir Aontas atá saor ón bhfrithsheimíteachas a bhaint amach;
72.

á chur in iúl an athuair gur cúis imní dó go bhfuil laghdú i gcoitinne tagtha ar na srianta agus ceartúcháin éifeachtacha atá sa chóras polaitiúil; ag cáineadh an chleachtais leanúnaigh lena ndéantar méaraí arna dtoghadh go dleathach a dhífhostú le lámh láidir agus oifigigh arna gceapadh ag an rialtas a chur ina n-ionad, chomh maith le hionadaithe áitiúla eile a ghabháil; ag iarraidh ar an Tuirc, i gcomhréir leis an gCairt Eorpach um Fhéinrialú Áitiúil agus le moltaí Choimisiún na Veinéise, staonadh ó bhearta lena gcuirtear bac ar an daonlathas áitiúil agus a dhéanann dochar don timpeallacht dhaonlathach i gcoitinne, lena n-áirítear ar an leibhéal réigiúnach agus áitiúil; á thabhairt le fios gur cheart don Tuirc freisin dlús a chur lena comhar le Comhairle na hEorpa agus lena comhlachtaí agus institiúidí ábhartha, aghaidh a thabhairt ar a bpríomh-mholtaí, an Coinbhinsiún Eorpach um Chearta an Duine agus ionstraimí idirnáisiúnta eile chearta an duine a bhfuil an Tuirc ina páirtí iontu a chur chun feidhme ina n-iomláine agus breithiúnais uile na Cúirte Eorpaí um Chearta an Duine a fhorghníomhú i gcomhréir le hAirteagal 46 den Choinbhinsiún Eorpach um Chearta an Duine (ECHR); ag iarraidh ar an Tuirc aontú athuair do Choinbhinsiún Chomhairle na hEorpa chun foréigean in aghaidh na mban agus foréigean teaghlaigh a chosc agus a chomhrac;
6.

á thabhairt le fios go bhfuil gá le creat tacaíochta chun tacú le hiarrachtaí na n-údarás áitiúil agus réigiúnach le hinmheánú na gcostas seachtrach, sin agus le cur chun feidhme an phrionsabail gurb é údar an truaillithe a chaithfidh íoc as an truailliú, chomh maith le solúbthacht mhéadaithe i ndáil le próisis bhuiséadacha. Sa chomhthéacs sin, is tábhachtach an rud machnamh a dhéanamh ar chúrsaí i dtíortha Oirthear na hEorpa faoi láthair, go háirithe sna réigiúin atá ar bheagán forbartha. Is minic sna tíortha sin líon na bhfeithiclí truaillitheacha (gluaisteáin, busanna) níos airde ná a líon in iarthar na hEorpa. Níor mhór rialáil a dhéanamh i leith dhíol na bhfeithiclí is measa a dhéanann truailliú ar leibhéal an Aontais (Euro 1-Euro 4), ós rud é go bhfuil na feithiclí sin á n-aistriú ó mhargadh Iarthar na hEorpa go dtí margadh Oirthear na hEorpa. I ndáil leis an méid sin, ba thábhachtach an rud freisin do na réigiúin agus do na tíortha is boichte scéimeanna tacaíochta a fhorbairt ionas go bhféadfaidh siad na coinníollacha atá i gceist in Iarthar na hEorpa a chomhlíonadh; á iarraidh go mbeadh cur chuige ann maidir leis an méadú ar phraghsanna peitril de thoradh ar an gcomhthéacs geopholaitiúil atá comhsheasmhach le cuspóirí dícharbónaithe iompair an Aontais; á chur i bhfios, i ndáil leis sin, go bhféadfaí fóirdheontais phoiblí a úsáid chun tacú le seirbhísí iompair phoiblí ghlasa agus chun aistriú módach i gceantair uirbeacha a spreagadh, chomh maith le heisiamh soghluaisteachta a chomhrac i gceantair fho-uirbeacha agus sna ceantair thuaithe fhorimeallacha;
7.

á thabhairt le fios nach mór don aistriú cóir díriú ar na réigiúin sin inar mó an t-athrú agus na rioscaí a bhaineann leis an athrú sin, óir tá an cás an-difriúil i ngach Ballstát agus réigiún maidir leis an áit a gcuirfidh siad tús leis an aistriú sin. Tá rath CUAC ag brath ar na tíortha sin is mó a fhaigheann maoiniú as, an Pholainn agus an Ghearmáin, a bhfuil an méid a fhaigheann siad le chéile cothrom le thart ar aon trian den Chiste iomlán, i.e. beagnach 33 %. Is tairbhithe móra iad an Rómáin, Poblacht na Seice agus an Bhulgáir freisin. Téann beagnach 60 % de na cistí chuig na cúig Bhallstát sin le chéile. Le go n-éireoidh leis an gclár ina iomláine, tá barrthábhacht leis go gcuirfear pleananna na mBallstát sin chun feidhme de réir an tráthchláir atá leagtha amach (an plean críochach um aistriú cóir);
1.

ag cáineadh athuair an chogaidh gan chúis, gan ábhar atá á fhearadh ag an Rúis ar an Úcráin, óir sárú brúidiúil ar an dlí idirnáisiúnta atá ann chomh maith le sárú ar phrionsabail an daonlathais agus ar an smacht reachta, agus ós ionsaí dochosanta gan chúis, gan údar é ar mhuintir na hÚcráine, faoi mar is ionsaí ar cheannasacht agus ar iomláine chríochach na tíre é freisin, agus is áil le CnaR seasamh leo go tréan mar atá déanta aige go dtí seo. Dá bhrí sin, ar chuma go leor eile ar fud an domhain, is mian le CnaR na reifrinn, mar dhea, a reáchtáladh ag deireadh mhí Mheán Fómhair 2022 sna críocha sin de chuid na hÚcráine atá faoi fhorghabháil ag an Rúis, a cháineadh toisc go sáraíonn siad beagnach gach aon chaighdeán daonlathach faoin spéir; ag iarraidh ar Bhallstáit an Aontais, ar a chuid institiúidí agus ar thíortha comhpháirtíochta an Aontais seasamh d’aon leith agus leanúint orthu de bheith ag tacú leis an Úcráin, atá ag troid freisin ar son ár saoirse agus ar son na luachanna Eorpacha. Chuige sin, tá sé den tuairim gur gá smachtbhannaí comhsheasmhacha a chur i bhfeidhm d’fhonn brú a chur ar an Rúis ós ise an t-ionsaitheoir sa chás seo;
4. An úsáid is fearr is féidir a bhaint as acmhainní náisiúnta agus Aontais le haghaidh infheistíocht i mbonneagar, in oiliúint, in uirlisí agus in acmhainní chun cur leis an gcuimsiú, an comhionannas agus an fholláine san oideachas, lena n-áirítear cistí agus saineolas Aontais le haghaidh athchóirithe agus infheistíocht i mbonneagar, uirlisí, oideolaíocht agus timpeallachtaí sláintiúla foghlama a chruthú, go háirithe Erasmus+, an tSaoráid Téarnaimh agus Athléimneachta, Ciste Sóisialta na hEorpa+, Ciste Forbraíochta Réigiúnaí na hEorpa, an Clár don Eoraip Dhigiteach, Fís Eorpach, an Ionstraim um Thacaíocht Theicniúil, an Ciste um Thearmann, Imirce agus Lánpháirtíocht, etc., agus deimhin a dhéanamh de go bhfuil úsáid na gcistí ag teacht leis an straitéis fhoriomlán.

4. An úsáid is fearr is féidir a bhaint as acmhainní áitiúla, réigiúnacha, náisiúnta agus Aontais le haghaidh infheistíocht i mbonneagar, in oiliúint, in uirlisí agus in acmhainní chun cur leis an gcuimsiú, an comhionannas agus an fholláine san oideachas, lena n-áirítear cistí agus saineolas Aontais le haghaidh athchóirithe agus infheistíocht i mbonneagar, uirlisí, oideolaíocht agus timpeallachtaí sláintiúla foghlama a chruthú, go háirithe Erasmus+, an tSaoráid Téarnaimh agus Athléimneachta, Ciste Sóisialta na hEorpa+, Ciste Forbraíochta Réigiúnaí na hEorpa, an Clár don Eoraip Dhigiteach, Fís Eorpach, an Ionstraim um Thacaíocht Theicniúil, an Ciste um Thearmann, Imirce agus Lánpháirtíocht, etc., agus deimhin a dhéanamh de go bhfuil úsáid na gcistí ag teacht leis an straitéis fhoriomlán.
48.

ag iarraidh go gcuirfí cistí AE in áirithe a bheadh dírithe ar an leibhéal réigiúnach agus áitiúil lena ndéanfaí an t-athrú aeráide a mhaolú agus oiriúnú dó. Is díol sásaimh ar leith é gur ag díriú ar an oiriúnú atá misean an Aontais, gona bhéim ar thacaíocht a thabhairt do 150 réigiún i dtreo conairí oiriúnúcháin, ach d’fhéadfaí an misean sin a leathnú agus a mhacasamhlú faoi chuimsiú mhaoiniú seachtrach an Aontais don troid i gcoinne an athraithe aeráide agus faoi chuimsiú an chúnaimh a thugtar do réigiúin eile san Afraic, i Meiriceá Laidineach agus san Áise;
58.

á chur in iúl gur díol sásaimh dó, a fhad a bhaineann le ceantair thuaithe, go n-aithnítear sa Tuarascáil faoin gComhtháthú an tionchar diúltach a d’fhéadfadh a bheith ag na haistrithe déimeagrafacha ar an gcomhtháthú san Eoraip; ag iarraidh, dá bhrí sin, ar an gCoimisiún Eorpach dlús a chur le cistiú agus le hionstraimí amach anseo faoi chuimsiú an bheartais comhtháthaithe agus pleananna straitéiseacha CBT, go háirithe trí thairseacha íosta, ag cur san áireamh an sciar uile-AE de dhaonra agus de chríoch na gceantar tuaithe, i gcás na gcríoch a aithnítear in Airteagal 174 agus i gcás comhar idir na ceantair uirbeacha agus thuaithe, a bhfuil buntáistí comparáideacha agus comhlántacha ag gach ceann acu d’fhonn forbairt chríochach chomhchuí a bhaint amach;
23.

ag moladh go ndéanfadh údaráis bhainistíochta na gclár arna gcómhaoiniú ag an Aontas Eorpach don tréimhse 2021-2027 tionscadail agus bearta a fhorbairt atá dírithe ar na nithe seo a leanas: (a) tacú le cothromaíocht oibre is saoil, borradh a chur faoi ghnólachtaí agus straitéisí tiomnaithe a fhorbairt san ionad oibre, (b) athimeascadh na mban a chaill a bpost de bharr COVID-19 a spreagadh; (c) seirbhísí cúraim a neartú agus a fheabhsú chun an t-ualach ar mhná a laghdú; (d) bearta sonracha, spriocdhírithe a chur i bhfeidhm chun mná a spreagadh chun dul isteach i réimsí gníomhaíochta inar fir formhór na ndaoine go traidisiúnta, e) steiréitíopaí inscne agus róil inscne a chomhrac agus idirdhealú agus ciapadh gnéasach agus ciapadh atá bunaithe ar inscne a chosc san ionad oibre; (f) scileanna sonracha agus saineolas gairmiúil a úsáid chun an próiseas iomlán maidir le príomhshruthú inscne a threorú (g) tacaíocht agus treoirlínte úsáideacha a sholáthar do thairbhithe cistí Eorpacha chun cabhrú leo gné an chomhionannais inscne a chomhtháthú níos fearr sna réimsí éagsúla idirghabhála, idir bheartais fostaíochta agus thaighde agus fhorbairt, idir chosaint an chomhshaoil agus iompar poiblí agus teicneolaíochtaí digiteacha; (h) mná a spreagadh le bheith ina bhfiontraithe; (i) a chinntiú go gcuirfear san áireamh i ndearadh an bhonneagair an cuspóir maidir le sábháilteacht na mban a fheabhsú, (j) bearta a chur chun cinn chun comhoideachas a bhaint amach agus steiréitíopaí agus róil inscne i seomraí ranga a dhíothú; agus (k) deireadh a chur le léiriú gnéasaíoch na mban sna meáin;
42.

á chur in iúl go bhfuil iarmhairtí díobhálacha ag “daille chríochach” ar cháilíocht an cheaptha beartas. Mura bhfuil dóthain sonraí fonáisiúnta i roinnt mhaith innéacsanna agus scórchláir thábhachtacha [amhail DESI (an tInnéacs um an nGeilleagar Digiteach agus an tSochaí Dhigiteach), an Scórchlár Sóisialta agus na SFInna] nó mura bhfuil dóthain anailís fhonáisiúnta ann i ngníomhaíochtaí fadbhreathnaitheacha na n-institiúidí Eorpacha, nó mura bhfuil caighdeán na hanailíse sin ard go leor, d’fhéadfadh tionchar diúltach marthanach a bheith aige sin ar an Aontas ina iomláine, ar mheon an chomhtháthaithe idir críocha agus ar shaol daoine aonair. Dá bhrí sin, leis na treoirlínte agus leis an mbosca uirlisí maidir le rialáil níos fearr, ní mór comharthaí soiléire a thabhairt agus ní mór uirlisí úsáideacha a chur ar fáil chun gur féidir measúnuithe tionchair chríochaigh a úsáid ar bhonn níos leithne ar fud an timthrialla ceaptha beartais, lena ráthaítear go ndéanfar cineálacha eile measúnuithe tionchair (sóisialta, eacnamaíoch, comhshaoil nó eile) ar an leibhéal fonáisiúnta freisin;
6.

á chur in iúl an baol atá ann go mbeidh géarchéim ailse ann i ndiaidh ghéarchéim COVID-19, ós rud é gur laghdaíodh go suntasach an méid scagthástáil, diagnóis agus cóireáil ailse a rinneadh in 2020 dá deasca, rud a d’fhág gur measa an riocht a bhfuil an-chuid daoine ann agus gur cruthaíodh riaráiste ó thaobh diagnóisithe de, rud a fhágann gur ann do bharraíocht mhór cásanna ailse ar gá dul i ngleic léi go ceann fada. De réir an tsuirbhé a rinne Eagraíocht Ailse na hEorpa, is lú an chóireáil a cuireadh ar 1,5 milliún othar ailse agus bhí 100 milliún scagthástáil ailse nach ndearnadh mar gheall ar an bpaindéim. Bhí tuairim is milliún othar ailse nár éirigh leo diagnóis a fháil agus ní bhfuair duine as gach beirt othar ailse san Eoraip an obráid nó an cheimiteiripe ba ghá. Tá duine as gach cúigear acu ag fanacht leis an gcóireáil sin go fóill;
29.

ag iarraidh ar Chomhairle na hEorpa, i gcomhréir le hAirteagal 31.2 dá Cairt Shóisialta Eorpach nuashonraithe ( 4 ) , aird faoi leith a thabhairt ar éigeandáil na heaspa dídine, agus ar ghníomhaireachtaí ábhartha an Aontais Eorpaigh machnamh a dhéanamh ar thús a chur le gníomhaíochtaí i leith na heaspa dídine agus aird á tabhairt ar an tionchar tubaisteach atá aici ar dhaoine aonair agus ar an struchtúr sóisialta níos leithne; ag iarraidh go háirithe go mbeadh na heagraíochtaí seo a leanas rannpháirteach sa mhéid sin: Gníomhaireacht an Aontais Eorpaigh um Chearta Bunúsacha, óir tá an easpa dídine ar na sáruithe is práinní ar chearta an duine san Eoraip; an Foras Eorpach chun Dálaí Maireachtála agus Oibre a Fheabhsú, ós í an easpa dídine an cineál droch-chaighdeáin maireachtála is measa; an Lárionad Eorpach um Ghalair a Chosc agus a Rialú mar go ndéanann galair thógálacha difear díréireach do dhaoine gan dídean; an tÚdarás Eorpach Saothair, ó tharla go bhfuil an easpa dídine i measc saoránaigh shoghluaiste AE a bhíonn ag gluaisteacht chun críoch oibre ina fadhb atá ag dul i méid i roinnt Ballstát; agus an Lárionad Faireacháin Eorpach um Dhrugaí agus um Andúil i nDrugaí, mar gur minic a bhíonn an easpa dídine ina spreagthach leis an andúil nó ina toradh uirthi;
57.

i bhfabhar measúnú a dhéanamh, faoi chuimsiú CBT nua, ar chúinsí agus riachtanais shonracha na mBallstát, agus go háirithe ar dhálaí deacra an táirgthe sna réigiúin is forimeallaí, a bhaineann le fás na hearnála orgánaí agus a áirithiú go mbainfidh na Ballstáit an leas is fearr is féidir as na deiseanna a chuirtear ar fáil le CBT nua chun tacú leis an earnáil orgánach náisiúnta. Ba cheart don Choimisiún díriú, thar aon rud eile, ar thacaíocht a thabhairt do na Ballstáit/réigiúin sin atá tite ar gcúl, agus a thuilleadh treorach a thabhairt, ag an am céanna, dóibh siúd a rannchuidigh cheana féin ó thaobh sprioc an 25 % a bhaint amach. Ba cheart do gach Ballstát rannchuidiú leis an gcomhsprioc a bhaint amach faoi 2030;
41.

den tuairim go bhféadfadh luach nach beag a bheith sa chomhar idir-réigiúnach agus san ionstraim nua ar an ábhar sin (I3), lena n-áirítear maidir leis na réigiúin a bhfuil na dúshláin is mó rompu chun dul i ngleic leis an aistriú glas agus an t-aistriú digiteach a nascadh le réigiúin eile, d’fhonn cur le slabhraí luacha idir-réigiúnacha agus le comhtháthú. Ach níos mó úsáide a bhaint as an ionstraim sin, agus as ionstraimí breise a d’fhéadfadh a bheith ann, d’fhéadfaí tacú leis an gcomhar idir-réigiúnach chun luachshlabhraí Eorpacha a neartú. Is féidir le líonraí Eorpacha, amhail Tionscnamh Vanguard, tacú leis an bpróiseas sin. Creideann CnaR go bhfuil sé an-tábhachtach tagairt a dhéanamh do straitéisí um speisialtóireacht chliste mar chreat agus mar uirlis le haghaidh nuachóiriú tionsclaíoch agus coincheap na nuálaíochta oscailte. Cuireann CnaR i bhfios go láidir gur gá RIS3 a ailíniú le forbairt na gconairí aistrithe, ós rud é go bhfuil straitéisí S3 dírithe ar thacú le dlús a chur leis an aistriú glas agus leis an aistriú digiteach.
57.

á iarraidh go gcuirfí táirgí iascaigh agus dobharshaothraithe san áireamh freisin sa sásra coigeartaithe carbóin ar theorainneacha a bheidh ann amach anseo d’fhonn cothrom iomaíochta a áirithiú do na táirgí éagsúla a dhíoltar ar an margadh inmheánach, gan dochar d’aon bhearta sonracha maolaithe do na réigiúin is forimeallaí, bunaithe ar Airteagal 349 CFAE; ag iarraidh ar an gCoimisiún Eorpach reachtaíocht a mholadh chun cosc a chur ar allmhairiú táirgí a bhaineann le sáruithe ar chearta an duine agus rialacha níos éifeachtaí a chur i bhfeidhm d’fhonn a áirithiú go gcomhlíonfaidh iasc a thagann isteach ar mhargadh an Aontais caighdeáin atá comhionann leis na caighdeáin atá i bhfeidhm san Aontas. Is é is aidhm don fhoráil sin tomhaltóirí na hEorpa a chosaint agus bearta lena gcosnaítear an comhshaol agus lena n-áirithítear bainistiú inbhuanaithe na bhfarraigí agus na n-aigéan a chur i bhfeidhm freisin i dtríú tíortha. Ar leibhéal an Aontais agus ar an leibhéal náisiúnta, ní mór tosaíocht a thabhairt don tacaíocht a thugtar do tháirgeoirí áitiúla agus do shlabhraí soláthair gairide. Is é sin an t-aon bhealach amháin is féidir a áirithiú go ndéanfar an dobharshaothrú, an iascaireacht agus an tsliogiascaireacht (an iascaireacht chósta ar mhionscála go háirithe) a fhorbairt go héifeachtúil sa todhchaí;
53.

de minimis EUR 500 000 a bhaint amach agus, i bhfianaise an mhéadaithe fhoriomláin ar thacaíocht státchabhrach do na hearnálacha sin, ba cheart breithniú a dhéanamh ar an tairseach a mhéadú d’fhonn comhréireacht a áirithiú; 2) measann an Coiste go bhfuil an sainmhíniú ar thithíocht shóisialta doiléir ó tharla nach ann do shainmhíniú aonair ar thithíocht shóisialta sna Ballstáit. Ina theannta sin, dhealródh sé go bhfuil an sainmhíniú atá ann i láthair na huaire as dáta, óir tá méadú ag teacht ar riachtanais an phobail maidir le tithíocht inacmhainne. Dá bhrí sin, iarrann CnaR athuair go mbainfí den sainmhíniú an tagairt róshriantach do “saoránaigh faoi mhíbhuntáiste nó do ghrúpaí nach bhfuil na buntáistí céanna acu”; á thabhairt dá aire an staidéar a ullmhaíodh le déanaí don Choimisiún maidir le treochtaí margaidh i gcúram sláinte agus i dtithíocht shóisialta agus maidir le himpleachtaí státchabhrach AE, staidéar arna ndéanamh mar chuid de mheastóireacht leanúnach ar impleachtaí phacáiste 2012 maidir le seirbhísí lena ngabhann leas eacnamaíoch ginearálta le haghaidh cúram sláinte agus tithíocht shóisialta ( 1 ) . Is díol sásaimh dó go dtacaítear go mór sa staidéar sin leis an éileamh a rinne CnaR sa tuairim a d’eisigh sé i mí Dheireadh Fómhair 2016 maidir le státchabhair agus seirbhísí lena ngabhann leas eacnamaíoch ginearálta ( 2 ) agus, go háirithe, an dá phointe seo a leanas: 1) is fusa an tairseachEUR 500 000 a bhaint amach agus, i bhfianaise an mhéadaithe fhoriomláin ar thacaíocht státchabhrach do na hearnálacha sin, ba cheart breithniú a dhéanamh ar an tairseach a mhéadú d’fhonn comhréireacht a áirithiú; 2) measann an Coiste go bhfuil an sainmhíniú ar thithíocht shóisialta doiléir ó tharla nach ann do shainmhíniú aonair ar thithíocht shóisialta sna Ballstáit. Ina theannta sin, dhealródh sé go bhfuil an sainmhíniú atá ann i láthair na huaire as dáta, óir tá méadú ag teacht ar riachtanais an phobail maidir le tithíocht inacmhainne. Dá bhrí sin, iarrann CnaR athuair go mbainfí den sainmhíniú an tagairt róshriantach do “saoránaigh faoi mhíbhuntáiste nó do ghrúpaí nach bhfuil na buntáistí céanna acu”;
63.

á thabhairt dá aire go bhfuil méadú ag teacht ar líon na gcreachadóirí móra agus ar an méadú gaolmhar atá ag teacht ar mharú ainmhithe feirme ar fhéaraigh sléibhe, rud a chruthaíonn fadhbanna méadaitheacha don fheirmeoireacht sléibhe agus tugann sé dá aire go bhfuil an fheirmeoireacht féaraigh sléibhe á tréigean in a lán cásanna. Tá ról tábhachtach ag an gcineál sin feirmeoireachta i réigiúin shléibhtiúla chun a áirithiú nach ngabhann foraoisí forlámhas ar réigiúin iomlána agus ar an gcaoi sin, cuireann sí go mór le cosaint an chomhshaoil, le rialú creimthe agus le cosaint ríluachmhar an tírdhreacha i gceantair thuaithe. Dá bhrí sin, iarrann CnaR ar an gCoimisiún an méid seo a leanas a dhéanamh: — comhchóras Eorpach bainistíochta a bhunú i dtaca le mic tíre agus feoiliteoirí móra, go háirithe béir; — féachaint ar leasú ar na hiarscríbhinní a ghabhann leis an Treoir maidir le Gnáthóga d’fhonn oiriúnú níos gasta a dhéanamh d’fhorbairt daonraí ar leith agus chun stádas cosanta a mhaolú nó a neartú de réir tíre nó de réir aonad críochach i gcás ina mbeidh údar maith leis sin mar gheall ar fhorbairt dhearfach nó dhiúltach ar dhaonraí na speiceas cosanta agus ar an mbagairt ar ghníomhaíochtaí tréadacha; — an raon feidhme chun reachtaíocht Eorpach agus na bearta is gá a oiriúnú chuig dálaí áitiúla ionas gur féidir bainistiú níos fearr a dhéanamh ar dhaonraí creachadóirí, go háirithe mic tíre agus béir;
45.

á thabhairt le fios gur gá iarrachtaí breise a dhéanamh má táthar chun leibhéil an truaillithe bolaidh a laghdú; á chur in iúl gurb é a mheas gurb í an Treoir maidir le hAstaíochtaí Tionsclaíocha an phríomhuirlis ba cheart a úsáid chun truailliú bolaidh a chomhrac ós rud é go gcumhdaíonn sí gach cineál astaíochta; á chur i bhfios go láidir a thábhachtaí atá eolaíocht na saoránach agus rannpháirtíocht an phobail chun dul i ngleic leis na dúshláin a bhaineann le truailliú bolaidh. Ach cur chuige il-leibhéil a ghlacadh lena n-áirítear dearcthaí difriúla ó gheallsealbhóirí éagsúla, féadfar é a chur ar chumas na saoránach a bheith rannpháirteach i gcinntí a dhéantar faoina dtimpeallacht agus, ar a mhuin sin, is féidir tacú le lucht ceaptha beartas agus le cuideachtaí a astaíonn bolaithe cinntí feasacha a dhéanamh agus fadhb an truaillithe bolaidh a bhainistiú ar dhóigh níos fearr;
31.

á thabhairt le fios go bhfuil tábhacht leis an obair inti féin maidir le cur chun cinn na sláinte; den tuairim go bhfuil sé tábhachtach, d’fhonn an éifeacht is fearr is féidir a bheith ag an straitéis maidir le OSH, go nglacfaí cur chuige iomlánaíoch a thugann aghaidh ar an nasc idir dea-thimpeallacht oibre, an tsláinte mheabhrach agus choirp, an éifeachtúlacht, an cháilíocht agus cé chomh húsáideach agus atá beart; á chur chun suntais, maidir leis sin, an tairbhe a bhaineann le beartais um chur chun cinn na sláinte a chur chun feidhme san ionad oibre agus le stíleanna maireachtála sábháilte agus sláintiúla a chur chun cinn, lena n-áirítear gnéithe ar nós an chothaithe agus na gníomhaíochta coirp;
23.

á chur i dtreis gur cheart a thuilleadh airde a thabhairt i ndearadh agus pleanáil chórais iompair na gcathracha ar an míchothromaíocht inscne, ós rud é gurb iad na mná is minice a bhaineann leas as an iompar poiblí; á chur i bhfáth gurb iad an tsábháilteacht agus an muinín as an tsábháilteacht dhá mhórphointe ar cheart feabhas a chur orthu; á chur in iúl gur gá a chur san áireamh sna pátrúin soghluaisteachta (amhchláir san áireamh) agus sna cinntí a ghlactar maidir le háisiúlacht na mbealaí an úsáid dhifriúil a bhaintear as an gcóras de réir na n-inscní (is mó fear a thaistealaíonn idir an áit chónaithe agus an ionad oibre, is mó ban a thugann faoi thurais a bhfuil níos mó ná ceann scríbe amháin ag baint leo), agus roinnt na ról sa mhargadh saothair agus an geilleagar cúraim; á chur i bhfáth gur gá toilleadh seachbhuaice, iontaofacht agus solúbthacht na seirbhísí iompair phoiblí freastal níos fearr a dhéanamh ar phatrúin soghluaisteachta daoine as gach aoisghrúpa agus grúpa inscne agus é á choinneáil i gcuimhne i gcónaí gur cheart do gach bardas, réigiún agus tír a cuid seirbhísí iompair phoiblí a eagrú de réir a riachtanas agus cúinsí difriúla féin, i dtimpeallachtaí uirbeacha agus tuaithe araon;
65.

á chur in iúl gur díol sásaimh dó go dtabharfar isteach faireachán uile-Aontais agus comhordaithe ar fhoraoisí ach go measann sé go bhfuil gá le measúnú ar an mbreisluach agus ar an gcóimheas costais is tairbhe a bhaineann leis an togra nua maidir le breathnóireacht, tuairisciú agus bailiú sonraí foraoiseachta an Aontais, chomh maith leis na sonraí agus leis an bhfaisnéis atá ann cheana agus atá in easnamh; ní mór sonraí cianda, lena n-áirítear faisnéis ó satailítí agus na meáin eile a aithint mar bhealach costéifeachtach chun an bonn eolais a fheabhsú i gcomhar le fardail náisiúnta foraoise atá ann cheana; i ndáil leis sin, is príomhghnéithe iad an choimhdeacht, costais agus ualaí riaracháin ar cheart aghaidh a thabhairt orthu. D’fhéadfadh faireachán ar fhoraoisí ar fud an Aontais breisluach a ghiniúint ar choinníoll go dtacóidh na Ballstáit agus na húdaráis áitiúla agus réigiúnacha leis agus go mbeidh sé bunaithe ar shonraí ar an láthair arna mbailiú ag fardail foraoise náisiúnta agus réigiúnacha agus ar an taithí atá ag Forest Focus; Ina theannta sin, is gá cineál (deonach nó éigeantach), formáid agus cuspóir beacht na bpleananna straitéiseacha náisiúnta a shainiú go soiléir agus ní mór dreasachtaí cost-éifeachtúla a chruthú le go rannchuideoidh úinéirí foraoise le bailiú sonraí;